Pitt Street se deciba orichinalment Pitt Row, y estió una d'as primeras carreras con nombre en a ciudat de Sydney. Encara que ye normalment acceptau que prene o nombre d'o Primer Menistro britanico William Pitt, qui yera en o cargo quan s'establió Sydney, bi ha una versión alternativa que diz que en os primers anyos se deciba asinas porque remataba amán d'os foraus (en anglés "pits") feitos en 1791–1792 en a construcción d'o Tank Stream, a fuent orichinal d'augua d'a colonia. En 1842, s'enampló Pitt Street enta o sud a traviés de Waterloo con a subdivisión de Redfern. En 1853, Pitt Street s'estendilló enta o norte dende Hunter Street dica Circular Quay.